ועדת הפנים ואיכות הסביבה, כנסת 17, פרוטוקול מספר 29, 2006-07-11 12:00

היו”ר גאלב מג’דאלה: שלום, אני פותח את הישיבה.

היו”ר גאלב מג’דאלה: אנחנו לא מתכוונים לקיים דיון חדש.

היו”ר גאלב מג’דאלה: אנחנו מתכוונים לאשר את זה.

היו”ר גאלב מג’דאלה: אם יש הערה, אני אשמח מאוד לשמוע.

היו”ר גאלב מג’דאלה: חברת הכנסת שרה מרום-שלו, ביקשה לדבר ראשונה.

שרה מרום שלו: אני שמחה שהחוק הגיע לקריאה שנייה ושלישית.

שרה מרום שלו: זה אחד החוקים החשובים לכולנו.

שרה מרום שלו: אין דבר יותר טוב.

שרה מרום שלו: אנחנו יודעים מה קורה בכל הארץ בנושא של האוויר הנקי.

שרה מרום שלו: אנחנו מודעים למחלות ולתמותה שיש בעקבות זה.

שרה מרום שלו: לכן, יהיה טוב מאוד שנאשר היום את החוק ונעביר אותו להמשך טיפול.

ציפי איסר-איציק: ממשלת ישראל אישרה את המשך תהליכי החקיקה, בכפוף לכך שאנחנו נמשיך את ההתייעצות ואת הדיונים מול משרדי הממשלה הרלוונטיים.

ציפי איסר-איציק: אנחנו רואים את הוועדה הזאת פורום נאות לעשות את זה.

ציפי איסר-איציק: החוק הזה הוא מאוד חשוב.

ציפי איסר-איציק: ביום שישי האחרון היתה כתבה בערוץ 2, שהצביעה על נתוני תחלואה מזעזעים באזור מפרץ חיפה.

ציפי איסר-איציק: אתמול היה כנס בנושא בריאות הציבור, וגם שם הוצגו נתוני תחלואה כתוצאה מזיהום אוויר.

ציפי איסר-איציק: אני חושבת, שמדובר בבעיה לאומית ממדרגה ראשונה.

ציפי איסר-איציק: החוק הזה יכול לתת מענה להרבה מאוד בעיות שעלו.

ציפי איסר-איציק: אנחנו מברכים את היו"ר על הישיבה הזאת.

ציפי איסר-איציק: אנחנו מברכים אותו על ההובלה החשובה של התהליך הזה, גם בכנסת הקודמת וגם בישיבה הנוכחית, ואנחנו מבקשים שהוועדה תאשר את דין הרציפות ותקדם את הליכי החקיקה.

ציפי איסר-איציק: מדובר בחוק חשוב ביותר.

היו”ר גאלב מג’דאלה: האם משרד המשפטים מיוצג כאן?

היו”ר גאלב מג’דאלה: אני מבקש לשלוח מכתב לשר המשפטים, על מנת להסב את תשומת ליבו לכך שנציגי משרדו לא הגיעו לדיון.

היו”ר גאלב מג’דאלה: אנחנו רואים את זה בחומרה.

היו”ר גאלב מג’דאלה: אנחנו לא היינו רוצים לנקוט בסנקציות, אבל זה כרטיס צהוב לפני כרטיס אדום.

היו”ר גאלב מג’דאלה: נציגי משרד התעשייה, המסחר והתעסוקה ישנם?

היו”ר גאלב מג’דאלה: לשלוח גם לשם מכתב.

היו”ר גאלב מג’דאלה: האם נציג משרד התחבורה נמצא?

היו”ר גאלב מג’דאלה: האם נציג המשרד לתשתיות לאומיות נמצא?

היו”ר גאלב מג’דאלה: נא לשלוח מכתב לכבוד השר.

היו”ר גאלב מג’דאלה: אם חסרים לו תקנים במשרד, אנחנו נעזור לו.

נטאשה אפשטיין: ועדת השרים לחקיקה קבעה, כי ההצעה תחזור אליה לפני הקריאה השנייה והשלישית, ושהיא תתואם עם המשרדים.

נטאשה אפשטיין: כנציגה של משרד האוצר, אני יכולה לומר כי יש לנו מספר השגות על ההצעה, ודיברנו עם הגורמים המקדמים אותה.

נטאשה אפשטיין: ההצעה מטילה הרבה חובות לא ברורות על הרשויות, והיא יכולה ליצור הרבה בעיות.

נטאשה אפשטיין: חשוב לי, שהדברים יהיו בתיאום איתנו.

היו”ר גאלב מג’דאלה: אנחנו קיבלנו ממזכיר ועדת שרים לענייני חקיקה, ליאור נתן, מכתב בעניין.

היו”ר גאלב מג’דאלה: אנחנו נתחשב במכתב הזה.

תמר ניר: בוועדת השרים לענייני חקיקה נקבע, כי מרכז משרד ראש הממשלה יקים צוות עם נציגים מכל המשרדים, על מנת לתאם את העמדות.

היו”ר גאלב מג’דאלה: אנחנו מברכים על ההתייעלות.

משה גפני: מאיפה אתה יודע?

היו”ר גאלב מג’דאלה: אני שומע, אני נוטה להאמין לאנשים.

היו”ר גאלב מג’דאלה: אם גברתי אומרת, שמנכ"ל משרד ראש הממשלה הולך להקים צוות של נציגי משרדי הממשלה, כדי לקדם את העניין וכדי להיות מתואמים, זאת יעילות.

היו”ר גאלב מג’דאלה: איפה המחלוקת שלך?

משה גפני: יש הפרדה בין הרשויות.

משה גפני: זאת הרשות המבצעת ואנחנו הרשות המחוקקת.

היו”ר גאלב מג’דאלה: אני ברכתי אותה.

היו”ר גאלב מג’דאלה: לא אמרתי שאנחנו מצטרפים אליהם.

היו”ר גאלב מג’דאלה: עוד מעט תהיה בקואליציה, ותרגיש את ההרגשה שלי.

עידית הוד-אלמוג: אנחנו מברכים על החוק.

עידית הוד-אלמוג: היו לנו כמה הסתייגויות כמרכז שלטון מקומי, אבל היתה לנו אוזן קשבת.

עידית הוד-אלמוג: ישבנו עם נציגי אדם, טבע ודין, וכל ההסתייגויות שלנו התקבלו.

עידית הוד-אלמוג: הנוסח שונה, וכרגע אין לנו שום בעיה.

עידית הוד-אלמוג: אם כבר יושבים פה משרדי הממשלה ודנים בהצעת החוק, היינו שמחים אם באוצר ייקחו גם את העלויות החיצוניות בתחשיבים שלהם, כאשר הם עושים תחשיב כלכלי של העלות למשרדי הממשלה.

עידית הוד-אלמוג: מאוד חשוב לקחת את הנושא של התחלואה בחשבון, אפילו שקשה לכמת אותו.

עידית הוד-אלמוג: אנחנו מבקשים שתעשו ניסיון.

דב חנין: אני מצטרף להצעה, להחיל דין רציפות על החוק הזה.

דב חנין: הוא חוק חשוב.

דב חנין: הושקעה בו עבודה רבה עם מאמץ מאוד גדול.

דב חנין: החוק הזה נמצא בסדר עדיפות מאוד גבוה.

דב חנין: בסדר העדיפויות של התנועה הסביבתית בישראל, הוא חוק שזוכה להרבה מאוד תשומת לב.

דב חנין: הרבה מאוד אנשים מחכים לראות איך אנחנו בכנסת ננהג עם החוק הזה, ועד כמה אנחנו נצליח להתקדם איתו בצורה יעילה ומהירה.

דב חנין: מעבר להחלת דין הרציפות וכל ההליך שיהיה במליאה, אנחנו צריכים להיערך לעבודה מאוד אינטנסיבית, בכדי להביא את החוק לקריאה שנייה ושלישית.

דב חנין: אני מבין את החלטת שרים לענייני חקיקה.

דב חנין: החוק ודאי יגיע לממשלה.

דב חנין: אם נבצע את העבודה שלנו בצורה מספיק אינטנסיבית, אני מקווה שחלק גדול מהשאלות והבעיות שהועלו במהלך הדרך, תוכלנה להיפתר.

דב חנין: כך שאני מקווה, שכאשר החוק יעלה בפני הממשלה, הוא יעבור גם שם ובסופו של דבר יאושר בכנסת בהסכמה מאוד רחבה.

משה גפני: אדוני היושב ראש, אני מצטרף לברכות שלך לממשלה, שהסכימה לתמוך בהחלת דין רציפות על החוק הזה.

משה גפני: החוק הזה הוא חוק שהיה אמור להיות מחוקק שנים קודם.

משה גפני: זה חוק שנוגע לחיי אדם במקרים רבים.

משה גפני: אני מבקש, להסתייג במידה מסוימת מהברכות שאנחנו מקבלים מכל הכיוונים.

משה גפני: מניסיוני, זה קצת מדאיג.

משה גפני: כאשר על חוק כזה משרדי הממשלה מברכים, אז אנחנו יכולים להתכונן ולהיכנס לכוננות ספיגה בדיונים שיהיו לקראת הקריאה השנייה והשלישית.

משה גפני: אני מעריך, שאני גם יודע מה הן חלק מההסתייגויות של משרדי הממשלה בעניין הזה, אבל זה לא העיתוי לדיון עכשיו.

משה גפני: בדיון עצמו, אני מציע ליו"ר ולחברי הוועדה, להיות חזקים מול משרדי הממשלה.

משה גפני: בעקבות הסתייגויות שעלולות להגיע מהמשרדים, יכול להיות שחלקים מהחוק יעוקרו ולא יהיו רלוונטיים.

משה גפני: את זה נניח לדיון לקראת הקריאה השנייה והשלישית.

היו”ר גאלב מג’דאלה: דיה לצרה בשעתה.

משה גפני: זה המשפט הנכון.

משה גפני: בוא נצביע על דין הרציפות, ואת המאבק נקיים אחר כך.

היו”ר גאלב מג’דאלה: זה גם תלוי בך.

היו”ר גאלב מג’דאלה: אתה צריך להתפלל שאנחנו נהיה חזקים מול ממשלה וגופים חזקים.

משה גפני: האם אתה מטיל עלי שליחות?

היו”ר גאלב מג’דאלה: בוודאי.

דב חנין: בשם הוועדה כולה.

משה גפני: תפילה תמיד עוזרת.

מיכל נבו: אני רוצה לברך, על כך שהחוק מתקדם.

מיכל נבו: החוק מחוקק באיחור, ואני מקווה שמשרדי הממשלה ימשיכו לעזור לקדם אותו, יבינו את החשיבות שלו ואת ההשלכות החמורות במידה ויתקעו מקלות בגלגלים.

היו”ר גאלב מג’דאלה: זה לא תלוי בהם, זה תלוי בנו.

היו”ר גאלב מג’דאלה: הקצב נקבע כאן ולא במשרדי הממשלה.

מיכל נבו: אני מקווה, שהקצב יהיה מהיר.

שי כהן: אני רוצה להגיש לחברי הוועדה את הדוח המלא שלנו, הקואליציה לבריאות הציבור, לגבי זיהום אוויר ותחלואה חמורה במפרץ חיפה, אותו דוח עליו התפרסם התחקיר בערוץ 2, ועליו נסוב הכנס שהתקיים אתמול והיום.

שי כהן: אנחנו חרדים מאוד, שכל זמן הביניים עד שיעבור החוק הזה, עלולים להתגלות עוד אסונות.

שי כהן: הנתונים חשופים היום לכל הציבור, ומעוררים תגובות ודאגה מאוד רחבה, גם בבית הזה וגם בקהלים רחבים שאנחנו במגע איתם, לא רק באזור חיפה, אלא בכל אזורי הארץ.

שי כהן: החוק הוא הכלי הטוב ביותר לעצור אסונות כאלה לפני שיתרחשו.

היו”ר גאלב מג’דאלה: במידה ותהיה אכיפה טובה.

שי כהן: בתנאי שתהיה אכיפה טובה.

שי כהן: כדאי באמת, שהוועדה תכתיב את הקצב ולא משרדי הממשלה.

נירה למאעי: אנחנו מברכים על החלטת הממשלה.

נירה למאעי: אני קוראת את המכתב של ליאור נתן, ואני לא רואה שום דבר חדש.

נירה למאעי: הממשלה מסכימה להחלת דין רציפות, בתנאי שהמשך החקיקה יהיה בתיאום.

נירה למאעי: כולנו מכירים פה חוקים אחרים.

נירה למאעי: תמיד המשך החקיקה הוא בתיאום, ובוודאי בחוק כזה, שהוא חוק כלכלי ביותר על כל צדדיו, ומחייב תיאום בין משרדי הממשלה.

נירה למאעי: אני באה עכשיו מוועדת הכלכלה, ואני רואה כמה עגומה תמונת המצב בתחום משק החשמל והאנרגיות המתחדשות.

נירה למאעי: זה אחד הפרקים של חוק אויר נקי.

נירה למאעי: עד שהיא תשתפר, לוועדה הזאת יש הרבה עבודה בלקדם את החוק הזה.

נירה למאעי: זאת כף הרגל בדלת, כדי לשפר את כל הנושא הקשור לזיהום אוויר.

היו”ר גאלב מג’דאלה: מרכז השלטון המקומי הוא שחקן מרכזי בהצעת החוק הזאת.

עידית הוד-אלמוג: פחות.

עידית הוד-אלמוג: הטיוטה הזאת מקובלת עלינו.

היו”ר גאלב מג’דאלה: אני מציע, שכציר מרכזי בהצעת החוק, תתכוננו לזה ותהיו מוכנים לזה.

היו”ר גאלב מג’דאלה: תעשו את העבודה, ותסמכו על עצמכם.

היו”ר גאלב מג’דאלה: ביום שני בבוקר נקיים דיון בנושא של המפגעים הסביבתיים בחיפה.

היו”ר גאלב מג’דאלה: זה יהיה דיון ראשון, כאשר אחריו יבואו דיונים נוספים, כדי שאחר כך נוכל להביא הצעות אופרטיביות.

היו”ר גאלב מג’דאלה: הארגונים הסביבתיים שזה בנפשם, כולל נציבות הדורות הבאים, רוצים שנצביע על החלת דין רציפות.

היו”ר גאלב מג’דאלה: אני מעלה את זה להצבעה.

היו”ר גאלב מג’דאלה: ה צ ב ע ה בעד – כולם נגד – אין נמנעים – אין